મોબાઇલ ટાવર અને સેલફોન વચ્ચે સ્પેક્ટ્રમ (સાદી ભાષામાં હવામાંના રેડિયો તરંગ)ની મદદથી સિગ્નલ્સની આપલે થાય છે. જુદી જુદી કંપનીને જુદી જુદી ફ્રિકવન્સીના સ્પેક્ટ્રમ ફાળવવામાં આવે છે. પરંતુ મોબાઇલ ઉપરાંત, પોલીસ, લશ્કર, ટ્રાન્સપોર્ટ સેક્ટર, હવાઈ અને દરિયાઈ જહાજો વગેરે તમામના કમ્યુનિકેશન માટે વિવિધ સ્પેક્ટ્રમની વિવિધ ફાળવણી થાય છે. અમેરિકામાં ટેલિકોમ્સ જેટલા પ્રમાણમાં સ્પેક્ટ્રમની ફાળવણી થાય છે, તેની સરખામણીમાં ભારતીય ટેલિકોમ્સને ઘણી ઓછી ફાળવણી થાય છે. આપણે ટેલિકોમ નેટવર્કમાં વારંવાર કોલ ડ્રોપ થાય છે કે આપણે બાલ્કનીમાં જઈને સિગ્નલ પકડવાં પડે છે એનાં જે ઘણાં કારણો છે એમાંનું એક કારણ આ પણ છે!